После успешних борби на сектору Ливно–Шујица, бригада је под његовом командом кренула на велики марш за Србију. Приликом форсирања Босне крајем јула 1944, остао је одсечен с једним батаљоном бригаде и с њим се прикључио Једанаестој крајишкој дивизији НОВЈ и убрзо прешао Дрину. После ослобођења Ваљева, 24. септембра 1944, стигао је у бригаду и њом командовао у борбама за ослобођење Београда.